**Csongrád Város Polgármesterétől**

Száma: Önk/51-6/2023.

Témafelelős: dr. Juhász László **„M”**

**E l ő t e r j e s z t é s**

**Csongrád Városi Önkormányzat Képviselő-testületének**

**2023. április 27-én tartandó ülésére**

**Tárgy:** Bírósági ülnökök választása

Tisztelt Képviselő-testület!

Magyarország Alaptörvénye Bíróság fejezetének 27. cikk (2) bekezdése értelmében, a törvény által meghatározott ügyekben és módon, nem hivatásos bírák (ülnökök) is részt vesznek az ítélkezésben.

A legutóbbi ülnökválasztásra 2019. április 16-án került sor.

A bírák jogállásáról és javadalmazásáról szóló 2011. évi CLXII. törvény 216. § (1) bekezdése rendelkezik arról, hogy az ülnökök megbízatása 4 évre szól.

A helyi önkormányzatok által 2019-ben megválasztott bírósági **ülnökök megbízatása** a törvény 217. § (1) bekezdése szerint **az új ülnökválasztástól számított 30 nap elteltével** – legkésőbb 2023. május 27-én **– jár le.**

Az új választást 2023. március 7. napja és 2023. április 30. között kell megtartani.

A járásbíróságok ülnökeit a bíróság székhelye szerint illetékes helyi önkormányzatok és települési nemzetiségi önkormányzatok képviselő-testületei választják meg.

Csanytelek Község Önkormányzata, a Tömörkényi Közös Önkormányzat, valamint a települési nemzetiségi önkormányzatok részéről nem érkezett javaslat.

Az Országos Bírósági Hivatal Elnökének leirata szerint a **Csongrádi Járásbíróságra** **4** **bírósági ülnök** **választható meg,** akiknek meg kell felelniük a büntetőeljárásról szóló 2017. évi XC. törvény 680. § (5)bekezdésében foglaltaknak is, vagyis a fiatalkorú elleni büntetőeljárásban ülnökként kizárólag

a) pedagógus,

b) pszichológus, vagy

c) a család, gyermek-és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó, vagy korábban dolgozó személy vehet részt.

A jelenleg ülnöki tevékenységet folytató ülnökök közül a négy alábbi személy továbbra is vállalja az ülnökséget, mindenben megfelelnek a bírósági ülnökké választás törvényi feltételeinek:

* Földesiné Csányi Anna nyugdíjas tanár

 jelölte: Csongrádi Batsányi János Gimnázium és Kollégium

* Földesiné Pacskó Andrea pszichológus

 jelölte: Csongrádi Batsányi János Gimnázium és Kollégium

* Vargáné Bencsik Enikő pedagógus

 jelölte: Csongrád és Térsége Széchenyi István Általános Iskola, Alapfokú

 Művészeti Iskola és Kollégium

* Száraz András középiskolai mérnök-tanár

 jelölte: HSZC Sághy Mihály Szakgimnáziuma,

 Szakközépiskolája és Kollégiuma

A választás módjára a helyi önkormányzatokról szóló 2011. évi CLXXXIX törvény 46. § /2/ bekezdésének b) pontját megfelelően kellett alkalmazni, ezért minden jelölt, a jelölés elfogadásakor **nyilatkozott** arról, hogy a **nyilvános** **tárgyalásba** **beleegyezik**.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat.**

**1.** Csongrád Városi Önkormányzat Képviselő-testülete a Csongrádi Járásbíróságra - 4 évre - ***bírósági ülnöknek*** a következő személyeket választja meg:

1.) Földesiné Csányi Anna nyugdíjas tanár

2.) Földesiné Pacskó Andrea pszichológus

3.) Vargáné Bencsik Enikő pedagógus

4.) Száraz András középiskolai mérnök-tanár

Erről jegyzőkönyvi kivonaton értesítést kap:

1./ a képviselő-testület tagjai,

2./a bírósági ülnökök,

4./ a Csongrádi Járásbíróság

Csongrád, 2023. április 20.

 Bedő Tamás

 polgármester